ગ્રીનલૅન્ડમાં દર વર્ષે 700 બાળકો જન્મે છે, જ્યારે 800 ગર્ભપાત થાય છે

છેલ્લાં બે વર્ષમાં તેમણે પાંચ વખત ગર્ભપાત કરાવ્યા છે. ગ્રીનલૅન્ડની રાજધાની નૂકમાં રહેતી આ યુવતી કહે છે, "હું મોટા ભાગે ગર્ભનિરોધકો વાપરું છું, પણ ક્યારેક અમે ભૂલી જઈએ છીએ. હું સ્કૂલના છેલ્લા વર્ષમાં છું ત્યારે અત્યારે હું બાળકને જન્મ આપી શકું તેમ નથી."

આ યુવતીની જેમ વારંવાર ગર્ભપાત કરાવનારી અનેક યુવતીઓ ગ્રીનલૅન્ડમાં છે.

સરકારી આંકડાઓ અનુસાર 2013થી ગ્રીનલૅન્ડમાં દર વર્ષે 700 બાળકો જન્મે છે, જ્યારે 800 ગર્ભપાત થાય છે. સવાલ એ છે કે ગ્રીનલૅન્ડમાં ગર્ભપાતનો દર આટલો ઊંચો કેમ છે?

સંકોચ વિના ગર્ભપાત

ગ્રીનલૅન્ડ દુનિયાનો સૌથી મોટો ટાપુ છે, પણ અહીંની વસતિ બહુ ઓછી છે. સ્ટેટેસ્ટિક્સ ગ્રીનલૅન્ડના પહેલી જાન્યુઆરી 2019ના આંકડા અનુસાર માત્ર 55,992 લોકો આ ટાપુ પર વસે છે.

ગર્ભવતી બનતી અડધોઅડધ સ્ત્રીઓ ગર્ભપાત કરાવી નાખે છે. દર 1000 સ્ત્રીઓએ 30 ગર્ભપાત થાય છે.

સત્તાવાર આંકડા જણાવે છે કે ગ્રીનલૅન્ડની સરખામણીએ ડેનમાર્કમાં દરેક 1000 સ્ત્રીઓએ ગર્ભપાતનો દર 12નો છે.

સત્તાવાર રીતે ગ્રીનલૅન્ડ સ્વાયત્ત પ્રદેશ છે, પણ તે ડેનમાર્કના અધિકૃત વિસ્તારોમાં જ આવે છે.

આર્થિક સંકડામણ, રહેઠાણની અસુવિધા અને શિક્ષણનો અભાવ ઊંચા ગર્ભપાત દર માટે કારણભૂત છે.

જોકે આ પરિબળોથી એ વાત સમજવી મુશ્કેલ છે કે મફત અને મુક્ત રીતે મળતા ગર્ભનિરોધકો છતાં શા માટે આવી સ્થિતિ ઊભી થઈ છે.

ઘણા દેશોમાં ગર્ભપાત કાયદેસર અને મફત હોવા છતાં, તેની સાથે સામાજિક શરમ અને સંકોચ જોડાયેલા હોય છે.

પરંતુ ગ્રીનલૅન્ડમાં સ્ત્રીઓને આવો કોઈ સંકોચ હોતો નથી. આ સ્ત્રીઓ અનિચ્છાએ આવતી ગર્ભાવસ્થાને સંકોચ અનુભવવાનું કારણ સમજતી નથી.

ગર્ભપાત દિન 

પરંતુ આટલા મોટા પ્રમાણમાં ગર્ભધારણ કેમ થાય છે?

પીલા કહે છે, "મારી મોટા ભાગની બહેનપણીઓએ ગર્ભપાત કરાવ્યો છે. મારો અને મારા ભાઈનો જન્મ થયો તે પહેલાં મારી માતાએ પણ ત્રણ વખત ગર્ભપાત કરાવ્યો હતો. જોકે, તેના વિશે વાત કરવાનું મારી માતા પસંદ કરતાં નથી."

ડેન્માર્કની રોસ્કિલ્ડે યુનિવર્સિટીમાં ભણતા પીએચડી સંશોધક ટ્યુરી હેમન્સોટીર કહે છે, "નૂકના વિદ્યાર્થીઓ દર બુધવારે જાતીય સ્વાસ્થ્ય અંગેની ક્લિનિકમાં જઈ શકે છે. આ દિવસને તે લોકો 'ગર્ભપાત દિન' તરીકે ઓળખાવે છે." 

"ગ્રીનલૅન્ડમાં ગર્ભપાત અંગેની ચર્ચા કરવી નિષેધાત્મક ગણાતી નથી. નૈતિક રીતે તે ટીકાને પાત્ર પણ નથી. એ જ રીતે લગ્ન પહેલાં સેક્સ કે... \n\nમને ઉપરના લેખ માટે સારું શીર્ષક આપો.
અહીં બાળજન્મ કરતાં ગર્ભપાત વધારે થાય છે, પણ કેમ?